
ΠΕ ΡΙΕΧΟΜΕ ΝΑ 

ΠΟΛΕΟΔΟΜΙΑ 

ΔΙΑΤΑΓΜΑΤΑ 

Τροποποίηση του ρυμοτομικού σχεδίου της έκτασης του Πρότυπου 
Οικοδομικού Συνεταιρισμού Τραπεζικών Υπαλλήλων Ελλάδος 
στη θέση «Ακτή Νηρέως» της Κοινότητας Αγίου Ιωάννου (Εύ¬ 
βοιας) και καθορισμός όρων και περιορισμών δόμησης. 1 

Έγκριση πολεοδομικής μελέτης των περιοχών «Καλογωνιά» και 
«Πλατανιστά - Αγία Ειρήνη» του Δήμου Σπάρτης (Ν. Λακωνίας) 
και αναθεώρηση τμημάτων του εγκεκριμένου σχεδίου Σπάρτης. 2 


ΠΟΛΕΟΔΟΜΙΑ 

ΔΙΑΤΑΓΜΑΤΑ 

(1) 

Τροποποίηση του ρυμοτομικού σχεδίου της έκτασης του Πρότυπου 

Οικοδομικού Συνεταιρισμού Τραπεζικών Υπαλλήλων Ελλάδος στη 

θέση «Ακτή Νηρέως» της Κοινότητας Αγίου Ιωάννου (Εύβοιας) και 

καθορισμός όρων και περιορισμών δόμησης. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

' Εχοντας υπόψη: 

1. Τις διατάξεις του Ν. Δ/τος της 17 Ιουλίου 1923 όπως μεταγε¬ 
νέστερα τροποποιήθηκαν και συμπληρώθηκαν και ειδικότερα τα άρ¬ 
θρα 3, 9, 29 και 70. 

2. Τις διατάξεις του Ν. 1577/1985 (ΦΕΚ 210/Α) και ειδικότερα 
τα άρθρα 7, 8, 9. 

3. Τις'διατάξεις του Ν. 947/1979 (ΦΕΚ 169/Α) και ειδικότερα 
το άρθρο 62 παράγρ. 1. 

4. Τις διατάξεις του Ν. 1558/1985 «Κυβέρνηση και Κυβερνητικά 
όργανα» (ΦΕΚ 137/Α) και ειδικότερα το άρθρο 23 παράγρ. 1. 

5. Την αριθ. 27/1984 γνωμοδότηση του κοινοτικού συμβουλίου 
Αγίου Ιωάννου. 

6. Τις αριθ. 14632/85 και 14784/85 δηλώσεις του πρότυπου 
οικοδομικού συνεταιρισμού τραπεζικών υπαλλήλων Ελλάδος που 
έγινε ενώπιον του Συμβολαιογράφου Αθηνών Αντωνίου Γιαννακόπου- 
λου με την οποία παραιτείται από το δικαίωμα αποζημιώσεως για 
τη δημιουργία κοινόχρηστων χώρων, κοινοτικής λέσχης, κοινοτικής 
βιβλιοθήκης και κοινοτικού αναψυκτηρίου. 

7. Τις αριθ. 714/1983 και 493/1984 γνωμοδοτήσεις του Κεντρι¬ 
κού Συμβουλίου Χωροταξίας, Οικισμού και Περιβάλλοντος. 

8. Την αριθ. 235/1986 γνωμοδότηση του Συμβουλίου της Επι¬ 
κράτειας, με πρόταση του Υπουργού Περιβάλλοντος, Χωροταξίας και 
Δημοσίων Έργων, αποφασίζουμε: 

Άρθρο 1. 

Εγκρίνεται η τροποποίηση του ρυμοτομικού σχεδίου στη θέση «Ακτή 
Νηρέως» της Κοινότητας Αγίου Ιωάννου (Εύβοιας) σε έκταση του 
πρότυπου οικοδομικού συνεταιρισμού Τραπεζικών Υπαλλήλων Ελλά¬ 


δος, της οποίας το σχέδιο εγκρίθηκε με το από 5.6.1973 Π. Δ/γμα 
(ΦΕΚ 159/Δ) με τη 1) μετατροπή του κοινόχρηστου χώρου νότια 
των αριθ. 28, 29 και 24 οικοδομικών τετραγώνων σε οικοδομήσιμους 
χώρους με αριθμό 30 και 25, 2) την κατάργηση των υπ’ αριθ. 25, 
30, 31 και 32 Ο.Τ. και την μετατροπή τους σε κοινόχρηστους χώρους 
μέσα στους οποίους καθορίζονται χώροι Κοινοτικής Λέσχης και Κοινο¬ 
τικής Βιβλιοθήκης, 3) τον καθορισμό κέντρων αναψυχής, κοινοτικού 
αναψυκτηρίου, χώρου Εκκλησίας, χώρου Λέσχης, χώρου Διοίκησης 
και χώρου πρατηρίου βενζίνης, 4) την μετατροπή των χώρων Λέσχης 
Αθλητικής και υποβρυχίου αλιείας, Σταθμού βενζίνης. Ξενοδοχειακών 
εγκαταστάσεων και αθλητικού γηπέδου που βρίσκονται νότια των αριθ. 
148, 149, 150, 96 και 97 Ο.Τ. σε κοινόχρηστους χώρους, 5) τη 
μετατόπιση αξόνων οδών και την δημιουργία χώρων στροφής αυτοκι¬ 
νήτων, όπως οι παραπάνω ρυθμίσεις φαίνονται στα χρωματισμένα δύο 
(2) σχετικά πρωτότυπα διαγράμματα σε κλίμακα 1:2.000 που θεωρή¬ 
θηκαν από τον Προϊστάμενο της Δ/ναης Πολεοδομικών Εφαρμογών 
με την αριθ. 33203/1986 πράξη του και που συνοπτικά τους αντίτυπα 
δημοσιεύονται με αυτό το διάταγμα. 

Άρθρο 2. 

Οι όροι και περιορισμοί των πιό πάνω χώρων που καθορίζονται με 
το άρθρο 1 του παρόντος ορίζονται ως εξής: 

1. Κοινοτική λέσχη και κοινοτική βιβλιοθήκη. 

— Μέγιστο ποσοστό κάλυψης σαράντα τοις εκατό (40%) της επιφά¬ 
νειας του χώρου. 

— Το μέγιστο ύψος των κτιρίων ορίζεται σε τέσσετα (4) μέτρα. 

— Συντελεστής δόμησης τέσσερα δέκατα (0,40). 

— Ελάχιστη απόσταση των κτιρίων από τις ρυμοτομικές γραμμές 
τέσσερα μέτρα. 

2. Χώροι σχολείου και νοσοκομείου που καθορίστηκαν με το από 
5.6.1973 Π. Δ/γμα. 

— Μέγιστο ποσοστό κάλυψης δέκα πέντε τοις εκατό (15%) της 
επιφάνειας κάθε χώρου. 

— Το μέγιστο ύψος των κτιριών ορίζεται σε επτά και μισό (7,50) μέτρα. 

— Συντελεστής δόμησης τρία δέκατα (0,30). 

3. Χώρος αθλητικού γηπέδου που καθορίστηκε με το ίδιο ως άνω 
Π. Δ/γμα. 

— Μέγιστο ποσοστό κάλυψης πέντε τοις εκατό (5%) της επιφάνειας 
του χώρου. 

— Το μέγιστο ύψος του κτιρίου ορίζεται σε τέσσετα (4) μέτρα. 

4. Χώροι κέντρων αναψυχής. 

— Μέγιστο ποσοστό κάλυψης εξήντα τοις εκατό (60%) της επιφά¬ 
νειας κάθε χώρου. 

— Το μέγιστο ύψος των κτιρίων ορίζεται σε επτά και μισό (7,50) 
μέτρα, μετρούμενο από το φυσικό έδαφος. Σε περίπτωση κλίσεως του 
εδάφους κανένα σημείο της οικοδομής δεν πρέπει να υπερβαίνει το 
ως άνω καθοριζόμενο ύψος. 

— Συντελεστής δόμησης ένα και δύο δέκατα (1,2). 

5. Χώροι λέσχης. 

— Μέγιστο ποσοστό κάλυψης σαράντα τοις εκατό (40)%. 

- Το μέγιστο ύφος του κτιρίου ορίζεται σε τέσσετα (4) μέτρα. 

- Συντελεστής δόμησης τέσσετα δέκατα (0,4). 

- Ελάχιστη απόσταση των κτιρίων από τις ρυμοτομικές γραμμές 
(4) μέτρα. 

6. Χώρος πρατηρίου βενζίνης. 

- Μέγιστο ποσοστό κάλυψης σαράντα τοις εκατό (40) της επιφά¬ 
νειας του χώρου. 

- Το μέγιστο ύψος του κτιρίου ορίζεται σε τέσσερα (4) μέτρα. 

7. Χώρος διοίκησης. 

- Μέγιστο ποσοστό κάλυψης σαράντα τοις εκατό (40%) της επιφά¬ 
νειας του χώρου. 

- Το μέγιστο ύψος του κτιρίου ορίζεται σε τέσσερα (4) μέτρα. 

- Συντελεστής δόμησης τέσσερα δέκατα (0,4). 

8. Χώρος κοινοτικού αναψυκτηρίου. 

- Μέγιστο ποσοστό κάλυψης εβδομήντα τοις εκατό (70%) της 
επιφάνειας του χώρου. 


- Το μέγιστο ύψος του κτιρίου ορίζεται σε τέσσερα (4) μέτρα. 

9. Χώρος εκκλησίας. 

_ μέγιστο ποσοστό κάλυψης σαράντα τοις εκατό (40%) της 
επιφάνειας του χώρου. 

- Το μέγιστο ύψος του κτιρίου ορίζεται σε οκτώ (8) μέτρα. 

Άρθρο 3. 

Η ισχύς του παρόντος διατάγματος αρχίζει από τη δημοσίευση του 
στην Εφημερίδα της Κυβερνήσεως. 

Στον Υπουργό Περιβάλλοντος, Χωροταξίας και Δημοσίων Έργων 
αναθέτουμε τη δημοσίευση και εκτέλεση του παρόντος διατάγματος. 

Αθήνα, 9 Μαΐου 1986 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΧΡΗΣΤΟΣ Α. ΣΑΡΤΖΕΤΑΚΗΣ 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜ. ΕΡΓΩΝ 

ΕΥΑΓΓΕΛΟΣ ΚΟΥΛΟΥΜΠΗΣ 

( 2 ) 

Έγκριση πολεοδομικής μελέτης των περιοχών «Καλογωνιά» και «Πλα- 

τανιστά - Αγία Ειρήνη» του Δήμου Σπάρτης (Ν. Λακωνίας) και 

αναθεώρηση τμημάτων του εγκεκριμένου σχεδίου Σπάρτης. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

' Εχοντας υπόψη: 

1. Τις διατάξεις του Ν. 1337/1983 (ΦΕΚ 33/Α) όπως τροποποιή¬ 
θηκε με το Ν. 1512/1985 (ΦΕΚ 4/Α) και ειδικότερα τα άρθρα 1 
(παρ. 4), 6 (παρ. 1, 4, 5 και 6), 7 (παρ. 1, 2 και 4). 

2. Τις διατάξεις του Ν.Δ της 17.7.1923 όπως μεταγενέστερα 
τροποποιήθηκαν και συμπληρώθηκαν και ειδικότερα τα άρθρα 1, 2, 
3,9, 11 και 70. 

3. Τις διατάξεις του Ν. 1577/1985 (ΦΕΚ 210/Α) και ειδικότερα 
τα άρθρα 3, 6 (παρ. 1); 7, 8, (παρ. 1), 9. 

4. Τις διατάξεις του Ν. 1558/1985 (ΦΕΚ 137/Α) και ειδικότερα 
το άρθρο 23 παρ. ]. 

5. Την αριθ. 75724/1151/30.12.83 κοινή απόφαση των 
Υπουργών Προεδρίας της Κυβερνήσεως και Χωροταξίας, Οικι¬ 
σμού και Περιβάλλοντος (ΦΕΚ 767/Β) και ειδικότερα το άρθρο 
5 όπως τροποποιήθηκε και συμπληρώθηκε με την αριθ. 
28112/356/1985 όμοια απόφαση (ΦΕΚ 205/Β). 

6. Την αριθ. 58041/2358/14.8.85 απόφαση του Υπουργού Περιβάλ¬ 
λοντος, Χωροταξίας και Δημοσίων Έργων «Έγκριση γενικού πολεοδομι- 
κού σχεδίου (Γ.Π.Σ.) Σπάρτης (Ν. Λακωνίας)» (ΦΕΚ 471/Δ/85). 

7. Την απόφαση αριθ. 22046/661/6.3.1986 απόφαση του Υπουρ¬ 
γού Περιβάλλοντος, Χωροταξίας και Δημοσίων Έργων «Χαρακτηρι¬ 
σμός τμημάτων των περιοχών «Καλογωνιάς» και «Πλατανιστά — Αγία 
Ειρήνη» του Δήμου Σπάρτης (Ν. Λακωνίας), ως πυκνοδομημένα». 

8. Την αριθ. 158/85 γνωμοδότηση του Δημοτικού Συμβουλίου 
Σπάρτης. 

9. Την αριθ. 9/1985 γνωμοδότηση του Συμβουλίου Χωροταξίας, 
Οικισμού και Περιβάλλοντος του Νομού Λακωνίας. 

10. Την αριθ. 225/1986 γνωμοδότηση του Συμβουλίου της Επι¬ 
κράτειας, με πρόταση του Υπουργού Περιβάλλοντος, Χωροταξίας και 
Δημοσίων Έργων, αποφασίζουμε: 

Άρθρο 1. 

Εγκρίνεται: α) η αναθεώρηση τμημάτων του εγκεκριμένου ρυμοτομι¬ 
κού σχεδίου Σπάρτης που έχουν εγκριθεί με το Β. Δ/γμα 63/1899, 
το από 27.11.1968 Β. Δ/γμα (ΦΕΚ 22/Δ), την αριθ. Η. 8354/8. 
11.78 απόφαση του Νομάρχη (ΦΕΚ 633/Δ/1.12.78), με τη μετατό¬ 
πιση οικοδομικών γραμμών και τον καθορισμό κοινοχρήστων χώρων 
και πεζοδρόμων, β) το πολεοδομικό σχέδιο των περιοχών «Καλογωνιά» 
και «Πλατανιστά - Αγία Ειρήνη» του Δήμου Σπάρτης (Ν. Λακωνίας) 
τμήματα των οποίων είναι οικισμοί προ του 1923 και έχουν χαρακτηρι- 
σθεί ως πυκνοδομημένα με την αριθ. 22046/1986 απόφαση του 
Υπουργού Περιβάλλοντος, Χωροταξίας και Δημοσίων Έργων, καθώς 
και τα τμήματα αυτών αραιοδομημένα και αδόμητα με τον καθορισμό 
οικοδομήσιμοι χώρων, οδών, πεζοδρόμων, κοινοχρήστων χώρων, δη¬ 
μοτικού πάρκου, χώρων παιδικής χαράς, χώρου δημοτικού σχολείου, 
πολιτιστικού κέντρου, ναού, νηπιαγωγείου — εκκλησίας, γυμνασίου — 
λυκείου, νηπιαγωγείου, όπως οι ρυθμίσεις αυτές φαίνονται στα χρωμα¬ 
τισμένα δεκαπέντε (15) πρωτότυπα διαγράμματα σε κλίμακα 1:1.000 
που θεωρήθηκαν από τον Προϊστάμενο της διεύθυνσης Πολεοδομικών 
Εφαρμογών με την αριθ. 32625/1986 πράξη του και που συνοπτικά 
τους αντίτυπα δημοσιεύονται με το παρόν διάταγμα. 

Άρθρο 2. 

Εγκρίνεται ο πολεοδομικός κανονισμός του αραιοδομημένου και 
αδόμητου τμήματος των περιοχών «Καλογωνιά» και «Πλατανιστά 
Αγία Ειρήνη» του Δήμου Σπάρτης (Ν. Λακωνίας) και οι όροι και 
περιορισμοί δόμησης του πυκνοδομημένου τμήματος ως εξής: 

Άρθρο 3. 

1. Στους οικοδομήσιμους χώους που χαρακτηρίζονται με στοιχείο Α' 
επιτρέπεται η ανέγερση κατοικιών και καταστημάτων λιανικού εμπορίου, 
κτιρίων αναψυχής, γραφείων και κτιρίων παρεμφερών εγκαταστάσεων (κου¬ 
ρεία, κομμωτήρια, καθαριστήρια κ.λπ.). Στο ισόγειο των κτιρίων επιτρέπεται 
να λειτουργήσουν επαγγελματικά εργαστήρια χαμηλής όχλησης. 

2 Στους οικοδομήσιμους χώρους που χαρακτηρίζονται με στοιχεία 
Β επιτρέπεται η ανέγερση κατοικιών και κτιρίων αναψυχής. 

3. Στους οικοδομήσιμους χώρους που χαρακτηρίζονται με στοι¬ 
χεία Γ επιτρέπεται η ανέγερση κτιρίων για χρήση κατοικίας στους 
ορόφους και χονδρεμπορίου στο ισόγειο. 

4. Στους οικοδομήσιμους χώρους που χαρακτηρίζονται με στοιχείο 
Δ επιτρέπεται η ανέγερση κτιρίων για χρήση κατοικίας στους ορόφους 
και βιοτεχνιών, χονδρεμπορίου στο ισόγειο. 


5. Στους υπόλοιπους οικοδομήσιμους χώρους επιτρέπεται η ανέ¬ 
γερση κατοικιών και στο ισόγειο καταστημάτων για την εξυπηρέτηση 
καθημερινών αναγκών. 

Άρθρο 4. 

Στην πρόσοψη των οικοπέδων οικοδομημένων ή μη επιβάλλονται 
προκήπια πλάτους ένα και μισό (1,50) και τεσσάρων (4) μέτρων, 
όπως φαίνονται στα ίδια διαγράμματα. 

Άρθρο 5. 

Τα ελάχιστα όρια εμβαδού και προσώπου και οι λοιποί όροι και 
περιορισμοί δόμησης των οικοπέδων ορίζονται κατά τομείς Α, Β, Γ, Δ, 
όπως φαίνονται με μπλέ γραμμή στα σχετικά διαγράμματα ως εξής: 

Α. Τομέας Α 

1. Ελάχιστο πρόσωπο δώδεκα (12) μέτρα. 

Ελάχιστο εμβαδόν τριακόσια (300) τ.μ. 

2. Μέγιστο ποσοστό κάλυψης των οικοπέδων εξήντα τοις εκατό 
(60%) της επιφάνειας τους. 

3. Συντελεστής δόμησης οκτώ δέκατα (0,8). 

4. Το μέγιστο ύψος των κτιρίων ορίζεται σε επτά και μισό (7,50)μ. 

Β. Τομέας Β 

1. Ελάχιστο πρόσωπο: δεκαπέντε (15) μέτρα. 

Ελάχοστο εμβαδόν: πεντακόσια (500) τ.μ. 

2. Μέγιστο ποσοστό κάλυψης των οικοπέδων εξήντα τοις εκατό 
(60%) της επιφάνειας τους. 

3. Συντελεστής δόμησης: οκτών δέκατα (0,8). 

4. Το μέγιστο ύψος των κτιρίων ορίζεται σε επτά και μισό (7,50)μ. 

Γ. Τομέας Γ 

1. Ελάχιστο πρόσωπο: δώδεκα (12) μέτρα. 

Ελάχιστο εμβαδόν: πεντακόσια (500)τ.μ. 

2. Μέγιστο ποσοστό κάλυψης των οικοπέδων εξήντα τοις εκατό 
(60%) της επιφάνειας τους. 

3. Συντελεστής δόμησης οκτώ δέκατα (0,8). 

4. Το μέγιστο ύψος των κτιρίων ορίζεται σε επτά και μισό (7,5) μέτρα. 

Δ. Τομέας Δ 

1. Ελάχιστο πρόσωπο: είκοσι (20) μέτρα. Ελάχιστο εμβαδόν: οκτα¬ 
κόσια (800) τ.μ. 

2. Μέγιστο ποσοστό κάλυψης των οικοπέδων σαράντα τοις εκατό 
(40%)-της επιφάνειας τους. 

3. Συντελεστής δόμησης οκτώ δέκατα (0,8). 

4. Το μέγιστο ύψος των κτιρίων ορίζεται σε επτά και μισό (7,50) μ. 

Ε. Για του τομείς Α, Β, Γ, Δ ορίζονται επιπλέον τα εξής: 

1. Κατά παρέκκλιση των διατάξεων των εδαφίων 1 των παραγράφων 
Α, Β, Γ και Δ θεωρούνται άρτια και οικοδομήσιμα τα οικόπεδα εφόσον: 

α) Υπήρχαν κατά τις 10.3.1982 ημερομηνία που καθορίζεται με 
την παράγραφο 5 του άρθρου 8 του Ν. 1337/1983 και εφόσον έχουν 
κατά τη δημοσίευση του παρόντος: 

— Ελάχιστο πρόσωπο: οκτώ (8) μέτρα. 

- Ελάχιστο εμβαδόν: εκατόν πενήντα (150) τ.μ. 

β) Δημιουργούνται μετά την οριστική πράξη εφαρμογής της πολεοδο¬ 
μικής μελέτης και προέρχονται από τις εισφορές σε γη σύμφωνα με το 
άρθρο 8 του Ν. 1337/83 και έχουν τα ελάχιστα όρια εμβαδού και 
διαστάσεων που προβλέπονται στην προηγούμενη περίπτωση α. 

2. Κατά παρέκκλιση των διατάξεων των εδαφίων 3 των παραγράφων 
Α, Β, Γ και Δ ορίζεται συντελεστής δόμησης ένα και είκοσι (1,20) για 
οικόπεδα που υφίστανται κατά τις 10.3.82 και το εμβαδόν τους είναι μικρό¬ 
τερο των 150 τ.μ. αφού αφαιρεθεί το εμβαδόν της εισφοράς σε γή εφόσον 
η συνολική επιφάνεια ορόφων δεν υπερβαίνει τα εκατόν είκοσι (120) τ.μ. 

3. Σε περίπτωση κατασκευής κτιρίου επί υποστηλωμάτων (ΡΙΕΟΤΙ8) 
το μέγιστο ύψος αυτού ορίζεται σε οκτώ και μισό (8,50) μέτρα. 

4. Το μέγιστο ύψος των κτιρίων που ανεγείρονται στους χώρους 
ειδικού προορισμού που καθορίζονται στο άρθρο 1 παράγρ. 2 του παρό¬ 
ντος διατάγματος ορίζεται σύμφωνα με την παραγρ. 7 του άρθρου 9 
του Ν 1577/1985 (ΦΕΚ 210/Α). 

Άρθρο 6. 

Η ισχύς του παρόντος διατάγματος αρχίζει από τη δημοσίευσή του 
στην Εφημερίδα της Κυβερνήσεως. 

Στον Υπουργό Περιβάλλοντος, Χωροταξίας και Δημοσίων Έργων, 
αναθέτουμε τη δημοσίευση και εκτέλεση του παρόντος διατάγματος. 

Αθήνα, 19 Μαΐου 1985 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 
ΧΡΗΣΤΟΣ Α. ΣΑΡΤΖΕΤΑΚΗΣ 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜ. ΕΡΓΩΝ 

ΕΥΑΓΓΕΛΟΣ ΚΟΥΛΟΥΜΠΗΣ 

